فريد بحري
فريد بحري مؤرخ مغريبي تزاد ف 6 شتنبر 1971 ف طنجة.

حياتو 
دار فريد بحري طرف كبير من لقراية لجامعية ديالو ف لجامعة د طور ف فرانسا، اللي خدا منها ف 1999 شهادة الدراسات المعمقة ف الدراسات لأنڭلوفونية. من بعد، قرّا عامين من 2000 تال 2002 كأستاذ مساعد ف لجامعة د ستراتكلايد ف ڭلاسڭو، ف سكوطلاندا. ف 2011، خدا ماستر ف التاريخ لمعاصر ف لجامعة لحرة د بريكسيل.

كتوباتو 
ف فبراير 2022 نشر فريد بحري أول كتاب ديالو كيهضر فيه على التاريخ، و سميتو Tanger, une histoire-monde du Maroc (طنجة، تاريخ-عالم د لمغريب) ولي الموضوع ديالو هو طنجة وكيفاش أن التاريخ د لمدينة كيقدر من خلالو لواحد يعرف ويفهم التاريخ د لمغريب كامل.

ف يوليوز 2023، خرّج كتاب سميتو Le Sultan Moulay Hassan, une politique au défi de l'Occident (السلطان مولاي لحسن، سياسة د التحدّي للغرب)، ولي كيهضر على كيفاش أن السلطان مولاي لحسن اللّول قدر ف لوقت اللي حكم فيه باش يحمي لمغريب شي شوية من لأطماع لاستعمارية ديال الدول لأوروبية.

من غير التاريخ، نشر فريد بحري كتاب ف أبريل 2023 على لمغاربة واللغات ديالهوم (Les Marocains et leurs langues)، فين كيهضر على لمسألة د التعدد اللغوي لي كاينة ف لمغريب.

بالإضافة للبحوث ديالو، فريد بحري عندو ديوان شعري خرج ف يونيو 2018 سميتو Destin nu، لي نقدرو نترجموه بمصير عريان.

عيون لكلام 

زيادة 1971
ناس تزادو ف طانجا
توارخي مغريبي
مقالات فيها مصدر و 3000 بايت